Funtua karamar hukuma ce da ke a Jihar Katsina, Nijeriya. Garin Funtua gari ne cikin manyan ƙananan hukumomin jihar Katsina,masu girma da muhimmanci a jihar Katsina, tacsamo asali ne tun shekaru masu yawa. Masana da dama da kuma dattawa na bayyana ma bambantan ra'ayoyi akan asalin samuwar sunan Funtua. Wasu sun ce sunan ya samo asali ne da ga wani mutumin daya zauna a yankin ana kiran shi da Funtu. Wasu kuma na cewa Funtua ta samo asali ne daga wani kogi da ake kira Karaduwa a jihar katsina. Akwai kuma tarihin da ke nuni da cewa a lokaci mai tsawo an yi wata mahaukaciya da ke zaune a kan dutsen Funtua wadda ke yawo tsirara da ake kira huntuwa ma'ana wadda ba sutura a jinkinta, akance sunan ya samo asali ne daga sunanta. Funtua gari ne wanda ya hada mutane masu ilimi da yawa na addini da na zamani. Bugu da kari garin Funtua ya shahara wajen kasuwanci da noma da kiwo. Haka zalika garin funtua garine mai cike da zaman lafiya da yalwar arziki.